    Nígbà tí mo rí Ayédèrú-ẹ̀dá ti mo bẹ̀rẹ̀ ìjà, o ní òun kò mọ̀ pé àbúrò ìyàwó mi ló  wọ aṣọ ìyàwó mi, ibi ti òun jókòó sí lọ́jọ́ tí òun ti kọ́ ri wọn ni òun ní ki n jókòó sí, òun kò sì rò pé o yẹ́ kí òun rí ẹni ti òun rò pé ìyàwó mi ni kí ẹlòmìi’ràn máa lò ó bí òun ti rí wọn láì jẹ́ pé òun sọ fún mi, òun kò mọ̀ pé bẹ́ẹ̀ ni àbúrò ìyàwó mi ṣe máa ń lọ pàdé ọkùnrín ọlọ́kùnrin kiri. Ìgbà ti o sì jẹ́ pé àti ìyàwó mi àti àbúrò rẹ̀ ko sí ẹni ti ó dárukọ Ayédèrú-ẹ̀dá nígbà tí wọn ń sọ̀rọ̀, n kò lè sọ pàtó pé irọ́ ni ayédèrù-ẹ̀dá pa. Ṣùgbọ́n nnkan tí o tún sẹlẹ lẹ́yìn èyí mú kí emi àti oun da ẹ̀yìn kọ ẹ̀yìn gan-an. Mo deedee ń lọ ni ẹni náà yìnbọn sí ojú ọ̀nà tí à ń bá lọ, díẹ̀ báyìí lo kù kí ìbọn náà bà mi, o sì dá ẹnikẹ́ni lójú pé ẹni tí ó yìnbọn náà fẹ́ pa ọ̀kan nínú wa ni, mo tilẹ̀ ṣebí àwọn ọ̀tá kan ni wọ́n ba sínú igbó tí wọ́n ń fẹ́ bá ni jagun ni, mo bá da ojú ìbọn kọ ibi tí ìbọn tí dún, ìgbà tí a sì lọ wo ibi tí mo yìnbọn sí, Ojúayédùn, ènìyàn ayédèrú-ẹ̀dá ni a bá, tí ìbọn ti bà tí ó ti kú pátápátá. Wéré ni Ayédèrú-ẹ̀dá kígbe pe gbogbo àwọn ènìyàn wa ti ń lọ kí wọ́n dúró, mo ti yìnbọn pa ènìyàn. Àwọn ọdẹ ṣe ìpàdé lé orí ọ̀ràn náà, ìgbà tí ó sì jẹ́ pé Ayédèrú-ẹ̀dá ni igbákejì mi, òun ni wọ́n yàn kí ó ṣe alága. Ìgbà tí o sì máa dá ẹjọ́, o ni nǹkan tí òun rò pé ó yẹ kí wọ́n ṣe ni pé kí wọ́n yìnbọn lu èmi náà. Ṣùgbọ́n gbogbo àwọn ọmọ ọdẹ kò gbà. Wọ́n ni ikú tí o yẹ ki ó pa Ojúayédùn ni ó pa a, Ojúayédùn tí ó jẹ́ pé òun lo le kí ènìyàn ju ẹnìkan lọ, tí ó ń dọ̀bálẹ̀ fún àti ọmọdé àti àgbà nínú àwọn tí kò sì sí nǹkan ti kìí fẹ́ ṣe láti fi wa ojú ènìyàn mọ́ra ko yẹ kí o hu irú ìwà tí o hù, ikú tí o yẹ Ojúayédùn ni Ojúayédùn kú. Gbogbo àwọn ọdẹ sì sọ̀ lójú gbangba báyìí pé èmi nikan ni àwọn lè gbẹ́kẹ̀lé gẹ́gẹ́ bí olórí àwọn.
    Nigba ti mo ri Ayederu-eda ti mo bere ija, o ni oun ko mo pe aburo iyawo mi lo  wo aso iyawo mi, ibi ti oun jokoo si lojo ti oun ti ko ri won ni oun ni ki n jokoo si, oun ko si ro pe o ye ki oun ri eni ti oun ro pe iyawo mi ni ki elomii’ran maa lo o bi oun ti ri won lai je pe oun so fun mi, oun ko mo pe bee ni aburo iyawo mi se maa n lo pade okunrin olokunrin kiri. Igba ti o si je pe ati iyawo mi ati aburo re ko si eni ti o daruko Ayederu-eda nigba ti won n soro, n ko le so pato pe iro ni ayederu-eda pa. Sugbon nnkan ti o tun sele leyin eyi mu ki emi ati oun da eyin ko eyin gan-an. Mo deedee n lo ni eni naa yinbon si oju ona ti a n ba lo, die bayii lo ku ki ibon naa ba mi, o si da enikeni loju pe eni ti o yinbon naa fe pa okan ninu wa ni, mo tile sebi awon ota kan ni won ba sinu igbo ti won n fe ba ni jagun ni, mo ba da oju ibon ko ibi ti ibon ti dun, igba ti a si lo wo ibi ti mo yinbon si, Ojuayedun, eniyan ayederu-eda ni a ba, ti ibon ti ba ti o ti ku patapata. Were ni Ayederu-eda kigbe pe gbogbo awon eniyan wa ti n lo ki won duro, mo ti yinbon pa eniyan. Awon ode se ipade le ori oran naa, igba ti o si je pe Ayederu-eda ni igbakeji mi, oun ni won yan ki o se alaga. Igba ti o si maa da ejo, o ni nnkan ti oun ro pe o ye ki won se ni pe ki won yinbon lu emi naa. Sugbon gbogbo awon omo ode ko gba. Won ni iku ti o ye ki o pa Ojuayedun ni o pa a, Ojuayedun ti o je pe oun lo le ki eniyan ju enikan lo, ti o n dobale fun ati omode ati agba ninu awon ti ko si si nnkan ti kii fe se lati fi wa oju eniyan mora ko ye ki o hu iru iwa ti o hu, iku ti o ye Ojuayedun ni Ojuayedun ku. Gbogbo awon ode si so loju gbangba bayii pe emi nikan ni awon le gbekele gege bi olori awon.